Kosningaeftirlitsmenn á vegum Öryggis - og samvinnustofnunar Evrópu og Evrópuráðsins sögðu í dag að lýðræðishalli hefði verið á framkvæmd kosninganna , þrátt fyrir að tæknileg framkvæmd þeirra hafi verið í lagi . Það er búið að festa einræði í sessi og það hefur stefnt í þetta lengi í Tyrklandi , þetta er grafalvarlegur hlutur sem er að eiga sér stað þarna , mjög alvarlegt . “ Erdogan ávarpaði stuðningsmenn sína í dag og minnti þá á forsetakosningarnar sem fram fara eftir tvö ár , en hluti stjórnarskrárbreytinganna sem kosið var um í gær , gera það að verkum að Erdogan getur nú setið á forsetastóli til 2029 . Hann ítrekaði fyrir stuðningsmönnum sínum að hann vildi innleiða dauðarefsingu að nýju í Tyrklandi , en hún var afnumin þar með lögum árið 2002 , og var talið að það myndi auka verulega möguleika þjóðarinnar á að fá aðild að Evrópusambandinu . Sigmar Gabriel , utanríkisráðherra Þýskalands segir ljóst að innleiði Tyrkir dauðarefsingu að nýju sé úti um vonir þeirra um að verða meðlimir í Evrópusambandinu .